Document ID: 32004D0686

A BIZOTTSÁG HATÁROZATA
(2004. szeptember 29.)
a prokinazidnak, az IKI-220-nak (flonikamid) és a gamma-cihalotrinnak a 91/414/EGK tanácsi irányelv I. mellékletébe történő lehetséges felvétele céljából részletes vizsgálatra benyújtott dokumentációk teljességének alapjában véve történő elismeréséről
(az értesítés a B(2004) 3384. számú dokumentummal történt)
(EGT vonatkozású szöveg)
(2004/686/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (3) bekezdésére,
mivel:
(1)
A 91/414/EGK irányelv előírja a növényvédő szerekben történő felhasználásra engedélyezett hatóanyagok közösségi listájának összeállítását.
(2)
A DuPont (UK) Ltd. 2004. január 9-én benyújtotta a prokinazid hatóanyag dokumentációját az Egyesült Királyság hatóságainak a 91/414/EGK irányelv I. mellékletébe történő felvételére vonatkozó kérelemmel együtt. Az ISK Biosciences Europe S.A. 2003. december 23-án benyújtotta az IKI-220 (flonikamid) dokumentációját a francia hatóságoknak a 91/414/EGK irányelv I. mellékletébe történő felvételére vonatkozó kérelemmel együtt. A Pytech Chemicals GmbH 2003. november 4-én benyújtotta a gamma-cihalotrin dokumentációját az Egyesült Királyság hatóságainak a 91/414/EGK irányelv I. mellékletébe történő felvételére vonatkozó kérelemmel együtt.
(3)
Az Egyesült Királyság és Franciaország hatóságai jelezték a Bizottságnak, hogy az előzetes vizsgálat alapján a szóban forgó hatóanyagok dokumentációi vélhetően megfelelnek a 91/414/EGK irányelv II. mellékletében előírt adat- és információszolgáltatási követelményeknek. A benyújtott dokumentációk vélhetően ugyancsak megfelelnek a 91/414/EGK irányelv III. mellékletében előírt adat- és információszolgáltatási követelményeknek egy, a szóban forgó hatóanyagot tartalmazó, növényvédő szer vonatkozásában. A 91/414/EGK irányelv 6. cikke (2) bekezdésének megfelelően ezután a dokumentációkat a megfelelő kérelmezők továbbították a Bizottságnak és a többi tagállamnak, és megküldték az Élelmiszerlánc- és Állat-egészségügyi Állandó Bizottságnak.
(4)
Ezzel a határozattal közösségi szinten hivatalosan meg kell erősíteni, hogy a dokumentációk alapvetően megfelelnek a 91/414/EGK irányelv II. mellékletében, és - legalább egy, a szóban forgó hatóanyagot tartalmazó, növényvédő szer tekintetében - a III. mellékletében előírt adat- és információszolgáltatási követelményeknek.
(5)
Ez a határozat nem sértheti a Bizottságnak azt a jogát, hogy további adatokat vagy információkat kérjen a kérelmezőtől a dokumentáció bizonyos pontjainak tisztázása céljából.
(6)
Az e határozatban előírt rendelkezések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 91/414/EGK irányelv 6. cikke (4) bekezdésének sérelme nélkül, az e határozat mellékletében meghatározott hatóanyagokra vonatkozó dokumentációk, amelyek ezeknek a hatóanyagoknak az említett irányelv I. mellékletébe történő felvétele céljából kerültek beadásra a Bizottsághoz és a tagállamokhoz, alapvetően megfelelnek az említett irányelv II. mellékletében előírt adat- és információszolgáltatási követelményeknek.
A dokumentációk ugyancsak megfelelnek az említett irányelv III. mellékletében előírt adat- és információszolgáltatási követelményeknek egy, a szóban forgó hatóanyagot tartalmazó, növényvédő szer tekintetében a javasolt felhasználások figyelembevételével.
2. cikk
A referens tagállamok elvégzik a szóban forgó dokumentációk részletes vizsgálatát, és jelentik a vizsgálataik következtetéseit, amelyekhez csatolják a kérdéses hatóanyagnak a 91/414/EGK irányelv I. mellékletébe történő felvételére vagy a felvétele elutasítására vonatkozó ajánlásaikat és az azokhoz kapcsolódó esetleges feltételeket, az Európai Bizottságnak a lehető leghamarabb, de legkésőbb ennek a határozatnak az Európai Unió Hivatalos Lapjában való kihirdetését követő egy éven belül.
3. cikk
Ennek a határozatnak a tagállamok a címzettjei.
Kelt Brüsszelben, 2004. szeptember 29-én.

Labels: 3
1
6